....। जागरूक समाज उखड़ गया और प्रशासन कंदराएं तलाशने लगा। राजा के दीवान गोपीनाथ कपडदार, मुंशी अदित प्रसाद तथा राज्य के अन्य कुछ कर्मचारियों के अत्याचारों के विरुद्ध इस संग्राम में लगभग दस हजार से अधिक मुरिया और भतरा आदिवासियों की भीड़ नें बिना किसी हिंसा या रक्तपात के राजा भैरमदेव को जगदलपुर में हफ्तों घेरे रखा। सच कहूँ तो यह होता है आन्दोलन, जिसकी पृष्ठभूमि होती है, जो समाज पर गुजर रही पीड़ा की स्वाभाविक परिणति होते हैं। आन्दोलन, हत्या-कत्लेआम और बलात्कार के लिये नहीं होते, जैसा कि वर्तमान नक्सलवाद का स्वरूप है। आंदोलन का मकसद बलपूर्वक अपनी बात मनवा कर अपनी मर्जी की व्यवस्था पाना नहीं होता। व्यवस्था में क्या और कैसे परिवर्तन होनें चाहिये, वस्तुत: एक स्वत: स्फूर्त आँदोलन इसकी दिशा निर्धारित करता है।